מה הסיפור שלך?

תם פורת רום שנת ס'טאז בחינוך מיוחד מסלול הסבת אקדמאים.

זהו סיפור מסע ,

של אישה-ילדה המחפשת ליצוק עומק משמעות ובטחון לעבודתה.

הכל התחיל ביום אביבי נעים ,שהשמיים הפרטיים שלי נפלו.

החלטתי שאיני יכולה להמשיך במסלול התעסוקתי שבחרתי וכי עליי לחשב מסלול מחדש.לאחר לבטים רבים אם עליי להמשיך בתחום הטיפולי,להתמקצע בהנחיה או ללכת לכיוון שונה..

בחרתי להגשים את עצמי בתחום החינוך המיוחד.

חשבתי שאצליח "להביא את הבשורה" לשלב את הפן הרגשי והיצירתי במציאות היומיומית של חיי בית הספר..

חשבתי שאפתח כל בוקר בזמן תנועה ,אמשיך עם" חידודי מוח"

(כל ילד מתרגל את המיומנות שקשה לו ביותר באמצעות משחק)

השיעורים יחולקו בהתאם לזמן הקשב של התלמידים ולא בהתאם לצלצולים.

כשעולה קושי רגשי נשב "בפינת הרוגעלך" לשיחה ודמיון מודרך,

את מרבית השיעורים נלמד בחוץ באמצעות חקר ומשחק..

אז חשבתי..

במציאות- ניהול כיתת" חינוך מיוחד" לקויות למידה רב בעייתי עם 15 בנים וסייעת אחת,

היה קשה ומורכב עבורי כקריעת ים סוף,מצאתי את עצמי נשאבת לשבלוניות שממנה חששתי. יום רודף יום אירוע אלימות רודף אירוע אלימות ואני באין סוף דוחות..ודיווחים.

הרגשתי איך כל יום אני נהיית כבדה יותר..ויותר..

האינטנסיביות,הקצב,האחריות,..החלו להאפיל על ההנאה,העניין, היצירתיות ההומור..

כל אלה גרמו לי לשאול את עצמי – האם את מתעוררת בבוקר בשמחה לעבודה שלך?

האם את במקום הנכון?

לפעמים לעשות את ה-100% שלך לא מספיק..

(או שהציפיות שלי מהשנה הזאת היו לא מותאמות).

אני מסיימת שנה שהייתה מאוד מאתגרת מבחינות רבות. בתחושה שהצלחתי לקדם רגשית ולימודית את התלמידים שלי, התאמצתי מאוד, חשקתי שיניים, ועם מרבית התלמידים הצלחתי..

תם ולא נשלם.